**Уна Мэй Карлайл** (26 снежня 1915, Зэйнсвіл, Агая, ЗША — 7 лістапада 1956) — амерыканская джазавая спявачка, піяністка і аўтарка песень.

Ранні перыяд жыцця
------------------

Нарадзілася ў сям’і Эдварда і Мэлі Карлайл. Мела афрыканскае і індзейскае паходжанне. Маці навучыла яе іграць на фартэпіяна, а з трох гадоў яна выступала на сцэне.

Кар’ера
-------

Дзіцём рэгулярна з’яўлялася на радыёстанцыі WHIO (AM) у Дэйтане, штат Агая.

У 1932 годзе яе заўважыў Фэтс Уолер, калі Карлайл працавала ў Цынцынаці (Агая), выступала ў прамых эфірах і на радыё. На манеру яе ігры на фартэпіяна вельмі моцна ўплываў стыль Уолера; яна грала ў стылі бугі-вугі і страйда і дадавала гумар у свае сэты.

Яна грала сольна з 1937 года, неаднаразова гастралявала па Еўропе і запісвалася з Уолерам у канцы 1930-х гадоў

У 1940-х гадах Карлайл запісвалася як лідарка для Bluebird Records з такімі сайменамі, як Лэстэр Янг, Бэні Картэр і Джон Кірбі. У яе было працяглае партнёрства з прадзюсарам, выдаўцом і менеджарам Джо Дэвісам, якое пачалося пасля сканчэння кантракту з Bluebird. Яе запісы пад кіраўніцтвам Дэвіса былі зроблены сумесна з Рэям Нэнсам, Бадам Джонсанам і Шэдоў Уілсанам.

Таксама дасягнула поспеху як аўтар песень. Яе песня 1941 года «Walkin' By The River» зрабіла яе «*першай цемнаскурай жанчынай, кампазіцыя якой з’явілася ў чарце Billboard*». Кэб Калоўэй і Пэгі Лі былі сярод тых, хто запісалі кавер на яе мелодыі. У яе было ўласнае радыё-шоу *The Una Mae Carlisle Radio Show* на WJZ-ABC, што зрабіла яе «першай чорнай амерыканкай, якая вядзе нацыянальнае радыё-шоу»; і тэлевізійныя праграмы ў канцы 1940-х гадоў. Яе апошнія запісы былі зроблены для Columbia Records з Донам Рэдманам у пачатку 1950-х гадоў.

Асабістае жыццё
---------------

Карлайл была ў шлюбе з Джонам Брэдфардам, былым гандлёвым мараком, яны ажаніліся ў 1941 годзе. Брэдфард быў уладальнікам Gee-Haw Stables, джазавай пляцоўкі ў Гарлеме.

Смерць
------

Карлайл цярпела на хранічны мастаідыт, што патрабавала неаднаразовых аперацый і шпіталізацый і вымусіла яе пайсці на пенсію ў 1952 годзе.

Памерла ад пнеўманіі ў бальніцы Гарлема ў 1956 годзе. Пахавана на Old Silvercreek Cemetery у Джэймстаўне, штат Агая.

Выбраная дыскаграфія
--------------------

* «Tain’t Yours» b/w «Without You Baby» (Beacon, 1944)

Зноскі
------

1. ↑  *Bibliothèque nationale de France* data.bnf.fr: платформа адкрытых даных — 2011. Праверана 10 кастрычніка 2015.<a href='https://wikidata.org/wiki/Track:Q19938912'></a><a href='https://wikidata.org/wiki/Track:Q54837'></a><a href='https://wikidata.org/wiki/Track:Q193563'></a>
2. ↑  Una Mae Carlisle // SNAC — 2010. Праверана 9 кастрычніка 2017.<a href='https://wikidata.org/wiki/Track:Q29861311'></a>
3. ↑  Library of Congress Authorities — Library of Congress. Праверана 15 лютага 2020.<a href='https://wikidata.org/wiki/Track:Q13219454'></a><a href='https://wikidata.org/wiki/Track:Q131454'></a>

Спасылкі
--------

* Una Mae Carlisle на Discogs

|  |  |
| --- | --- |
| ⚙️   Тэматычныя сайты | AllMusic · Discogs · Internet Broadway Database · Internet Movie Database · MusicBrainz · Rotten Tomatoes |
| Слоўнікі і энцыклапедыі | American National Biography |
| Генеалогія і некрапалістыка | Find a Grave |
| 

| Нарматыўны кантроль |
| --- |
| BNF: 138921686 · GND: 1137856408 · GTAA: 88441 · ISNI: 0000 0000 6309 3495 · LCCN: no92022840 · SUDOC: 196744040 · VIAF: 27251327 |

 |